CELEX: 22020D0834
Language: sk
Date: 2019-03-29 00:00:00
Title: Rozhodnutie Spoločného výboru EHP č. 86/2019 z 29. marca 2019, ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP [2020/834]

2.7.2020   
               
               
                  SK
               
               
                  Úradný vestník Európskej únie
               
               
                  L 210/71
               
            
         ROZHODNUTIE SPOLOČNÉHO VÝBORU EHP č. 86/2019
         z 29. marca 2019,
         ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP [2020/834]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2018/1979 z 13. decembra 2018, ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2017/2311 (1), sa má začleniť do Dohody o EHP.
                  
               
                     (2)
                  
                  
                     Vykonávacím nariadením Komisie (EÚ) 2018/1979 sa zrušuje vykonávacie nariadenie Komisie (EÚ) 2017/2311 (2) začlenené do Dohody o EHP, a preto je potrebné odkaz naň v rámci Dohody EHP vypustiť.
                  
               
                     (3)
                  
                  
                     Príloha XI k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Text bodu 5cub [vykonávacie nariadenie Komisie (EÚ) 2017/2311] v prílohe XI k Dohode o EHP sa nahrádza takto:
            
               „32018 R 1979: vykonávacie nariadenie Komisie (EÚ) 2018/1979 z 13. decembra 2018, ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2017/2311 (Ú. v. EÚ L 317, 14.12.2018, s. 10).“
            
         
         
            Článok 2
            Znenie vykonávacieho nariadenia (EÚ) 2018/1979 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 30. marca 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 317, 14.12.2018, s. 10.
         
            (2)  Ú. v. EÚ L 331, 14.12.2017, s. 39.
         
            (*1)  Ústavné požiadavky neboli oznámené.